Глюкі — Вікіпэдыя

# Глюкі

### Зьвесткі зь Вікіпэдыі — вольнай энцыкляпэдыі.

Глюкі

Глю́кі — беларускі музычны рок-гурт з Магілёву. Грае ў стылі, што самі музыкі завуць драбч-корам.

## [рэдагаваць] Гісторыя

Дакладная дата нараджэньня гурту невядомая. Першае згадваньне прыходзіцца на 1998 год. "Глюкамі" зваўся калектыў з трох чалавек, які выконваў на гітары й плясмасавых вёдрах, замяняючых рытм-сэкцыю, песьні ўласнага вершаскладаньня. Па меры росту музычнага майстэрства й набыцці прыладаў, альтэрнатыўнае гучаньне неўзабаве зьмянілася на больш звыклы рок-н-рольный варыянт: дзьве гітары й бубны. З гэтага часу хвацкае трыа Глюкі (Аляксей «Лепа» Паронкін – сьпеў, гітара; Кірыла «Кэш» Падліпскі – гітара; Раман «Ромэо» Жыгараў – бубны) пачало зьвяртаць на сябе пільную ўвагу суседзяў Лепы, на кватэры якога праходзілі рэпетыцыі.

У 1999 годзе Глюкі пачынаюць рэпетаваць на заводзе «Трансмаш». У гэты жа час у гурце ўзьнікае бубнач Рыгор «Грыф» Грыбаноўскі, а Рамэо бярэ ў рукі бас-гітару й досыць хутка асвойвае гэтую прыладу. Гурт ўпершыню спрабуе моцы на канцэртах мастацкай самадзейнасьці заводу «Тэхнапрыбор», пасьля чаго лягічным чынам губляе рэпетыцыйную кропку. Рэпетыцыі на кватэры Лепы аднаўляюцца, але прагрэс ідзе досыць марудна, хаця ўзровень выканаўчага майстэрству няўхільна расьце.

У 2001 годзе нацягнутыя адносіны паміж Кэшам і Грыфам прыводзяць да сыходу першага. У гэты ж час Лепам, Грыфам і Ромай напісана мноства песень, якія вызначылі творчасьць калектыву на некалькі гадоў наперад. Праз год у гурце зьяўляецца Марына «Сэкс-пэтарда» Бучкова, якая прынесла з сабою незвычайнае гучаньне клавішных, а таксама дырэктар – Віталь Шум. Сьвежы вецер ідзе на карысьць Глюкам і з сакавіка 2002 году, пры падтрымцы «Цэнтру Жывога Року», малады гурт дае серыю выступаў у Магілёве. Ужо на другім канцэрце ў «Лялечным тэатры» гурт упэўнена «дзярэ» публіку, заяўляючы сябе ў лідэры магілёўскага рока і становячыся галоўным адкрыцьцём магілёўскай сцэны 2002 году. З 2003 году й па гэты дзень Глюкі сталі ўдзельнікамі й хэдляйнерамі шматлікіх магілёўскіх канцэртаў. Увесну 2004 году па апытаньнях наведвальнікаў канцэртаў гурт заняў першае месца ў рэйтынгу папулярнасьці сярод магілёўскіх слухачоў. Тады ж у адной зь лепшых студыяў Магілёву Глюкі прыступілі да запісу дэбютнага альбому, які трыўмфальна быў прэзентаваны публіцы 9 сьнежня 2005 году ў магілёўскім клюбе «Joker».

У наступнае паўгодзьдзе Глюкі канчаткова адваявалі сабе званьне ўлюбёнкі публікі «№1» у Магілёве, выступілі на рэспубліканскай «Рок-каранацыі-2006», адзначыліся на верхнім радку рэспубліканскага гіт параду «Тузін Гітоу», далі серыю канцэртаў у Магілёве і Менску й былі ўзнагароджаныя масай добрых водгукаў у прэсе. Увесну 2006 года ў Магілёве ўтвораны фан-клюб гурту, у шэрагі якога можа ўступіць любы ахвочы.

## [рэдагаваць] Дыскаграфія

### [рэдагаваць] Альбомы

- Humanoid (2005)

### [рэдагаваць] Супольныя праекты

- Прэм'ер Тузін 2006 (2006)

## [рэдагаваць] Удзельнікі

- Аляксей "Лепа" Паронкін: сьпеў, гітара
- Раман "Рамэо" Жыгараў: бас-гітара, дадатковы сьпеў
- Марына Грыбаноўская: клявішы
- Рыгор "Грыф" Грыбаноўскі: бубны

Атрымана з «http://be-x-old.wikipedia.org../../../%D0%B3/%D0%BB/%D1%8E/%D0%93%D0%BB%D1%8E%D0%BA%D1%96.html»

Катэгорыя: Беларускія музычныя гурты

##### Views

- Артыкул
- Гутаркі
- Бягучая вэрсія

##### Пошук